Diari Oficial de la Generalitat Valenciana


Sumari del DOGV 6400, del 18-11-2010 (2010/12123)

RESOLUCIÓ de 5 de novembre de 2010, del director general de Justícia i Menor, de la Conselleria de Justícia i Administracions Públiques, per la qual es resol inscriure la modificació dels Estatuts del Col·legi Oficial de Bibliotecaris i Documentalistes de la Comunitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6400

Data del DOGV
:   18-11-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/12397


Data del document
:   05-11-2010

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * reglament intern
    * professió de la informació
    * col·legi professional

RESOLUCIÓ de 5 de novembre de 2010, del director general de Justícia i Menor, de la Conselleria de Justícia i Administracions Públiques, per la qual es resol inscriure la modificació dels Estatuts del Col·legi Oficial de Bibliotecaris i Documentalistes de la Comunitat. [2010/12729]  
Vist l'expedient de modificació estatutària instruït a instància del Col·legi Oficial de Bibliotecaris i Documentalistes de la Comunitat Valenciana, inscrit amb el número 103 de la Secció Primera, del Registre de Col·legis Professionals i de Consells Valencians de Col·legis Professionals de la Comunitat Valenciana, en què se sol·licita la inscripció de la modificació dels seus Estatuts en el dit Registre, atenent als següents  
Fets  
Primer. Els Estatuts del Col·legi Oficial de Bibliotecaris i Documentalistes de la Comunitat Valenciana van ser aprovats per Resolució de 17 de juliol de 2007, del director general de Justícia i Menor de la Conselleria de Justícia i Administracions Públiques (DOCV núm. 5577, de 14.08.2007).  
Segon. Vicent Giménez Chornet, president del Col·legi Oficial de Bibliotecaris i Documentalistes de la Comunitat Valenciana, va presentar, en data 25 de maig de 2010, sol·licitud d'inscripció de la modificació dels seus Estatuts en el Registre de Col·legis Professionals i de Consells Valencians de Col·legis Professionals de la Comunitat Valenciana, en compliment del que preveu la Llei 6/1997, de 4 de desembre, de Consells i Col·legis Professionals de la Comunitat Valenciana.  
Tercer. Advertits errors en el seu escrit, pel Servei d'Entitats Jurídiques es va formular, en data 14 de setembre de 2010 requeriment d'esmena. Esmena que va tindre entrada en data 19 d'octubre de 2010, al Registre General de la Conselleria de Justícia i Administracions Públiques.  
Quart. La modificació dels Estatuts del Col·legi Oficial de Bibliotecaris i Documentalistes de la Comunitat Valenciana, va ser aprovada per la seua Assemblea General, celebrada el 24 d'abril de 2010, segons certificat del secretari, amb el vistiplau del president, de 20 de maig de 2010.  
Cinqué. La modificació estatutària de la inscripció, la qual se sol·licita, es refereix a la modificació de l'article 4, la nova redacció del qual és la següent:  
«Article 4. Àmbit territorial i domicili social  
1. L'àmbit territorial del Col·legi, per a l'exercici de les seues funcions, és la Comunitat Valenciana, sense perjudici que el Col·legi puga crear, dins del seu àmbit territorial, les delegacions que crega oportunes i assenyale les respectives demarcacions.  
2. El domicili social del Col·legi radica en la ciutat de València, a l'avinguda Pérez Galdós, 18-1r-4ª, 46947 València. Aquest domicili pot ser modificat per acord de l'Assemblea General.»  
Fonaments de dret  
Primer. La modificació estatutària respecta totes les determinacions exigides per l'article 10 de la Llei 6/1997, de 4 de desembre, de Consells i Col·legis Professionals de la Comunitat Valenciana.  
Segon. L'expedient ha estat tramitat pel Servei d'Entitats Jurídiques, adscrit a la Direcció General de Justícia i Menor de la Conselleria de Justícia i Administracions Públiques, competent per així disposar-ho l'article 6.1 de l'esmentada Llei 6/1997, tenint en compte allò previst per la fisposició final del Decret 4/2002, de 8 de gener, en virtut de les atribucions que té conferides pel Decret 198/2009, de 6 de novembre, del Consell, pel qual s'estableix l'estructura orgànica bàsica de la Presidència i de les conselleries de la Generalitat i pel Decret 206/2009, de 13 de novembre, del Consell, pel qual s'aprova el Reglament Orgànic i Funcional de la Conselleria de Justícia i Administracions Públiques, modificat pel Decret 22/2010, de 22 de gener.  
Vistos l'article 36 de la Constitució i l'article 49.122ª de l'Estatut d'Autonomia de la Comunitat Valenciana; la Llei 2/1974, de 13 de febrer, de Col·legis Professionals, amb les seues modificacions posteriors, en els seus preceptes bàsics; la Llei 6/1997, de 4 de desembre, de la Generalitat Valenciana, de Consells i Col·legis Professionals de la Comunitat Valenciana; el Decret 4/2002, de 8 de gener, del Govern Valencià, pel qual s'aprova el Reglament de desplegament d'aquesta última; i la resta de disposicions complementàries de pertinent aplicació, es dicta la següent resolució:  
1. Inscriure la modificació dels Estatuts del Col·legi Oficial de Bibliotecaris i Documentalistes de la Comunitat Valenciana, reflectida en el fet cinqué d'aquesta resolució, al Registre de Col·legis Professionals i de Consells Valencians de Col·legis Professionals de la Comunitat Valenciana.  
2. Publicar la present resolució en el Diari Oficial de la Comunitat Valenciana.  
Contra la present resolució, que posa fi a la via administrativa, es podrà interposar, potestativament, recurs de reposició davant del mateix òrgan que ha dictat l'acte, en el termini d'un mes, comptador des de l'endemà de la seua notificació, o bé, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua notificació. Tot això de conformitat amb el que estableixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, i amb els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que s'utilitze qualsevol altra via que es considere adient.  
València, 5 de novembre de 2010.- El director general de Justícia i Menor: Antonio Gastaldi Mateo.